سەرچەوەیگ لە پولیس ناوخوەیی ئەرا ئاژانس شەفەق نیوز وت: ماڵیگ لە ناحیەی شۆمەلی باشوور بابل رمیا، ک بویە هوکار زەخمداری شەش کەس لەیەک بەناماڵە.
وتیش: تیمەیل وەرگری شارستانی توەنستن رزگاریان بکەن و ئەو کەسەیلە لەژیر رمیاگ ماڵەگە دراردن.
یە دویەم ڕویداوە لەی جویرە ک کەسیگ لە سوپای عراق لە ناو تەمەن سی ساڵان گیانی لەدەسدا، و داڵگی زەخمدار سەختیگ بوی هەنای قەواسەی ژووریگ لە ماڵیان لەوەر وارانەگە لە باکوور پارێزگای زیقار رمیا.
